CELEX: C2005/281/16
Language: da
Date: 2005-11-12 00:00:00
Title: Sag C-337/05: Sag anlagt den 15. september 2005 af Kommissionen for De Europæiske Fællesskaber mod Den Italienske Republik

12.11.2005   
            
            
               DA
            
            
               Den Europæiske Unions Tidende
            
            
               C 281/9
            
         Sag anlagt den 15. september 2005 af Kommissionen for De Europæiske Fællesskaber mod Den Italienske Republik
   (Sag C-337/05)
   (2005/C 281/16)
   Processprog: italiensk
   Ved De Europæiske Fællesskabers Domstol er der den 15. september 2005 anlagt sag mod Den Italienske Republik af Kommissionen for De Europæiske Fællesskaber ved D. Recchia og X. Lewis, som befuldmægtigede.
   Kommissionen har nedlagt følgende påstande:
   
               —
            
            
               Det fastslås, at Den Italienske Republik har tilsidesat sine forpligtelser i henhold til direktiv 93/36/EØF (1) og frem for alt direktiv 77/62/EØF (2), 80/767/EØF (3) og 88/295/EØF (4), idet den italienske regering og i særdeleshed Indenrigsministeriet, Forsvarsministeriet, Økonomi- og Finansministeriet, Landbrugs- og Skovbrugsministeriet, Ministeriet for Infrastrukturer og Transport samt il Dipartimento della Protezione civile della Presidenza del Consiglio dei Ministri (Ministerpræsidentens Departement for Civil Beskyttelse) for at opfylde behovene for Corpi militari dei Vigili del Fuoco, Carabinieri, Corpo forestale dello stato, Guardia Costiera, Guardia di Finanza og Polizia di Stato samt Dipartimento della Protezione Civili (Brandvæsenets Militærkorps, Militærpolitiet, Statens Skovvagt, Kystvagten, Finanspolitiet, Politiet samt Departementet for Civil Beskyttelse) har indført en praksis, der har eksisteret længe, og som stadig følges, om garanti til selskabet »Augusta« vedrørende indkøb af helikoptere af typen »Augusta« og »Augusta Bell« uden for enhver udbudsprocedure og især uden at overholde de fremgangsmåder, der er fastsat i de nævnte direktiver.
            
         
               —
            
            
               Den Italienske Republik tilpligtes at betale sagens omkostninger.
            
         Søgsmålsgrunde og væsentligste argumenter:
   Den Italienske Republiks regering, og i særdeleshed Indenrigsministeriet, Forsvarsministeriet, Økonomi- og Finansministeriet, Landbrugs- og Skovbrugsministeriet, Ministeriet for Infrastrukturer og Transport samt Ministerpræsidentens Departement for Civil Beskyttelse, har tilsidesat sine forpligtelser i henhold til direktiv 93/36/EØF og frem for alt direktiv 77/62/EØF, 80/767/EØF og 88/295/EØF, idet den for at opfylde behovene for Brandvæsenets Militærkorps, Militærpolitiet, Statens Skovvagt, Kystvagten, Finanspolitiet, Politiet samt Departementet for Civil Beskyttelse har indført en praksis, der har eksisteret længe, og som stadig følges, om garanti til selskabet »Augusta« vedrørende indkøb af helikoptere af typen »Augusta« og »Augusta Bell« uden for enhver udbudsprocedure og især uden at overholde de fremgangsmåder, der er fastsat i de nævnte direktiver.
   Som følge af modtagelsen af en klage har Kommissionen indhentet oplysninger, hvoraf fremgår, at den italienske regering længe har fulgt denne praksis.
   Kommissionen har gjort gældende, at denne praksis er i modstrid med de ovennævnte direktiver om fremgangsmåderne ved offentlige indkøb, idet ingen af betingelserne for, at det er muligt at benytte udbud efter forhandling uden forudgående offentliggørelse af en udbudsbekendtgørelse, ses at være opfyldt.
   Kommissionen har desuden gjort gældende, at Italien ikke har ført bevis for, at den omstridte praksis er berettiget i henhold til artikel 2 i direktiv 93/36/EØF, der bestemmer, at direktivet ikke finder anvendelse på indkøbsaftaler, der erklæres hemmelige, eller hvis gennemførelse skal ledsages af særlige sikkerhedsforanstaltninger i henhold til gældende love eller administrative forskrifter i den pågældende medlemsstat, eller når beskyttelsen af medlemsstaternes væsentlige sikkerhedsinteresser kræver det.
   
      (1)  EFT 1993 L 99 af 9.8.1993, s. 1.
   
      (2)  EFT 1977 L 13 af 15.1.1977, s. 1.
   
      (3)  EFT 1980 L 15 af 18.8.1980, s. 1.
   
      (4)  EFT 1988 L 127 af 20.5.1988, s. 1.